Liichttuerm Westerheversand

De Liichttuerm Westerheversand ass e Liichttuerm am däitsche Bundesland Schleswig-Holstein, op der Nordmierküst. E steet op enger Warft (engem opgekéipten Hiwwel) virun der Uertschaft Westerhever, op der Hallefinsel Eiderstedt an der Gemeng Westerhever, ronn ee Kilometer vum Däich ewech. D'Gebai ass 40 Meter héich, d'Feier uewendrop op enger Héicht vun 41 Meter. D'Luucht ka ronn 21 Séimeilen (eng 39 Kilometer) wäit gesi ginn. Den Tuerm gouf tëscht 1906 an 1908 gebaut an de 26. Mee 1908 a Betrib geholl. Zënter 1975 gëtt e vun enger 2.000-Watt-Xenon-Kuerzbouluucht mat enger Liichtstäerkt vun 183.000 Candela beliicht. Zënter 2001 kann een den Tuerm besichen. Literatur Michael Pasdzior, Jens Meyer-Odewald: Leuchtturm Westerheversand – Eine Reise durch Licht und Zeit. Eiland, Westerland 2007, ISBN 3-940133-19-1 Biller Um Spaweck Informatiounen iwwer de Liichttuerm op marinetraffic.com Leuchtturm Westerheversand beim Wasser- und Schifffahrtsamt Tönning (archivéiert) Informatiounen a Biller vum Liichttuerm Westerheversand (archivéiert) Referenzen an Notten